Pazar honlap indult Schumacher életéről
November 13-án újraindult a Forma-1 hétszeres világbajnokának honlapja. A jövőben minden bizonnyal ezen keresztül kommunikál a család.
A németek hétszeres Forma-1-es világbajnoka – aki 2012 végén vonult vissza véglegesen az F1-től – tavaly súlyos síbalesetet szenvedett, és most, első vb-címe megszerzésének 20. évfordulója alkalmából indították újra a portálját. A jeles esemény 1994. november 13-án történt az ausztráliai Adelaide-ben.

“Még mindig nagyon sok jókívánságot kapunk, és még mindig eláll a szavunk az együttérzésnek ettől a fokától” – fogalmazott most a család, amely azonban Schumacher aktuális egészségi állapotáról nem közölt részleteket.

A 45 éves Schumacher tavaly december 29-én szenvedett síbalesetet a franciaországi Méribelben, súlyos fejsérülése miatt kétszer meg kellett operálni. Sokáig mesterséges kómában tartották, és január végén kezdték el fokozatos felébresztését. Körülbelül két hónapja a Genfi-tó partján lévő otthonában ápolják, de kérdéses, hogy a rehabilitációs időszak meddig fog tartani.

Schumacher pályafutása során 308 futamon vett részt – nála csak a brazil Rubens Barrichello állt többször rajthoz a száguldó cirkuszban -, és 91 alkalommal győzött, ami rekordnak számít. A vb-címek mellett csúcstartó a legtöbb első rajtkockát és a versenyben futott leggyorsabb kört tekintve, valamint élen áll az összes szerzett pontok és a legtöbb, egy szezonban aratott győzelem rangsorában is.

Ahol a futball esze és szíve találkozik!

Válogatott írások a legjobbaktól.

Minden hónapban legalább 24 kiemelkedő színvonalú tartalom havi 990 forintért. Próbáld ki 490 forintért az első hónapban!

Ahogyan szerzőgárdánk összetétele ígéri, a legkülönfélébb műfajokban, témákban jelennek majd meg szövegek: lesznek elemzések, interjúk, kisprózák, riportok, lesznek hazai és nemzetközi témák, adat- és véleményalapú cikkek egyaránt.

Tartsatok velünk minél többen, hogy együtt alakíthassuk, építhessük az új magyar futballújságot, amely leginkább az írások nívójával és egyediségével akar kitűnni! Fizessetek elő, olvassatok, kövessetek minket, vitatkozzatok velünk, adjatok ötleteket! Várjuk ebbe a közösségbe mindazokat, akiknek a futball csak egy játék, s mindazokat, akiknek a futball több mint egy játék.

KIPRÓBÁLOM!
Forma-1